CELEX: 62016TA0551
Language: da
Date: 2017-10-25 00:00:00
Title: Sag T-551/16: Rettens dom af 25. oktober 2017 — Lucaccioni mod Kommissionen (Personalesag — tjenestemænd — udsættelse for asbest og andre stoffer — erhvervssygdom — vedtægtens artikel 73 — den fælles ordning vedrørende risikodækning for ulykker og erhvervssygdomme — artikel 14 — artikel 266 TEUF — magtfordrejning — lægeudvalg — kollegialitetsprincip — tilsidesættelse af lægeudvalgets mandat — begrundelsespligt — erstatningssøgsmål — procedurens varighed — ikke-økonomisk tab)

11.12.2017   
            
            
               DA
            
            
               Den Europæiske Unions Tidende
            
            
               C 424/32
            
         Rettens dom af 25. oktober 2017 — Lucaccioni mod Kommissionen
   (Sag T-551/16) (1)
   
   ((Personalesag - tjenestemænd - udsættelse for asbest og andre stoffer - erhvervssygdom - vedtægtens artikel 73 - den fælles ordning vedrørende risikodækning for ulykker og erhvervssygdomme - artikel 14 - artikel 266 TEUF - magtfordrejning - lægeudvalg - kollegialitetsprincip - tilsidesættelse af lægeudvalgets mandat - begrundelsespligt - erstatningssøgsmål - procedurens varighed - ikke-økonomisk tab))
   (2017/C 424/46)
   Processprog: italiensk
   
      Parter
   
   
      Sagsøger: Arnaldo Lucaccioni (San Benedetto del Tronto, Italien) (først ved advokat M. Velardo, derefter ved advokat L. Gialluca)
   
      Sagsøgt: Europa-Kommissionen (ved T. Bohr og G. Gattinara, som befuldmægtigede, bistået af advokat A. Dal Ferro)
   
      Sagens genstand
   
   Søgsmål i henhold til artikel 270 TEUF med påstand dels om annullation af Kommissionens afgørelse af 26. juni 2014 om kun at tildele sagsøgeren en forhøjelse på 20 % af godtgørelsen i artikel 14 i den fælles ordning vedrørende risikodækning for ulykker og erhvervssygdomme for tjenestemænd ved De Europæiske Fællesskaber efter sagsøgerens ansøgning af 7. juni 2000, dels om erstatning for det ikke-økonomiske tab, som sagsøgerens angiveligt har lidt.
   
      Konklusion
   
   
               1)
            
            
               Europa-Kommissionens afgørelse af 26. juni 2014 om at tildele Arnaldo Lucaccioni en forhøjelse på 20 % af godtgørelsen i henhold til artikel 14 i den fælles ordning vedrørende risikodækning for ulykker og erhvervssygdomme for tjenestemænd ved De Europæiske Fællesskaber, annulleres.
            
         
               2)
            
            
               Kommissionen betaler Arnaldo Lucaccioni en erstatning på 5 000 EUR for det forvoldte ikke-økonomiske tab.
            
         
               3)
            
            
               I øvrigt frifindes Kommissionen.
            
         
               4)
            
            
               Kommissionen betaler sagsomkostningerne.
            
         
      (1)  EUT C 279 af 24.8.2015 (sag oprindeligt registreret ved EU-Personaleretten under sagsnr. F-74/15 og overført til Den Europæiske Unions Ret den 1.9.2016).